Griffons knoop die Luiperds se sterte | Netwerk24
Griffons knoop die Luiperds se sterte
Deur Madli Grobbelaar 08 Augustus 2019 06:01
Dominic Smit druk, kort nadat sy rugbystewel deur die lug getrek het, ’n uitstekende drie vir die Griffons in die stryd teen die Luiperds. Foto: Madli Grobbelaar
Die Luiperds het Saterdag (03/08) lelik in die stof gebyt toe die Griffons soos vuurvreters met ’n eindtelling van 47 – 28 geseëvier het.
Die perstruie se agterspelers was kookwater en het vyf drieë gedruk en vlugvoetige deur die opponente gehardloop. Daarby het die Griffons se voorspelers hulle goed van hul taak gekwyt.
Die Perses se skrumskakel, Ethan Williams, het twee drieë gedruk met die vleuels, Allister Mumba en Duncan van Vuuren, elkeen een.
Saterdag (10/08) sal die Griffons teen Grens in die HT Pelatona stadion in Welkom te staan kom. Die wedstryd sal om 15:00 afskop. Die Griffons is nou derde op die leer met die Valke in die tweede plek en die Argentyne heel bo aan die leer in die Curriebeker se eerste divisie.
Griffons – drieë: Ethan Williams (2), Duncan van Vuuren, Allister Zmumba, Domenic Smit, Chadley Wenn. Doelskoppe: Danrich Visagie (4). Strafdoele: Visagie (3).
Luiperds – drieë: Keagan Tait, Nkululeko Mcuma, Tjaart Benadé, Lungelo Gosa.
Doelskoppe: Chuiner van Rooyen (4).
Die Goudveld-gemeenskap word ook uitgenooi om die o.7-Blitsrugby wat Saterdag om 09:00 in die stadion afskop, te ondersteun. Die Griffons se o.20-rugbyspan sal teen Griekwas om 13:00 uitdraf.